
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 130 

28 Ιανουάριου 2013 


ΑΠΟΦΑΣΕΙ Σ 

Αριθμ. Δ6Α 1015213ΕΞ2013 

Μεταβίβαση αρμοδιοτήτων στον Γενικό Γραμματέα της 
Γενικής Γραμματείας Δημοσίων Εσόδων του Υπουρ¬ 
γείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
ΚΑΙ Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) της υποπαραγράφου Ε.2 της παραγράφου Ε' του 
άρθρου πρώτου του ν. 4093/2012 (Α' 222) «Εγκριση Μεσο¬ 
πρόθεσμου Πλαισίου Δημοσιονομικής Στρατηγικής 2013- 
2016 - Επείγοντα Μέτρα Εφαρμογής του ν. 4046/2012 και 
του Μεσοπρόθεσμου Πλαισίου Δημοσιονομικής Στρατη¬ 
γικής 2013-2016» και ειδικότερα της περίπτωσης 2 και 
της υποπερίπτωσης β * 1 2 της περίπτωσης 3 αυτής, 
β) της παρ. 9 του άρθρου 13 του ν. 4111/2013 (Α' 
18) «Συνταξιοδοτικές ρυθμίσεις, τροποποιήσεις του 
ν. 4093/2012,... και άλλες επείγουσες ρυθμίσεις», 
γ) των άρθρων 41, 50, 51, 52, 54 και 90 του Κώδικα 
νομοθεσίας για την Κυβέρνηση και τα Κυβερνητικά 
όργανα, ο οποίος κυρώθηκε με το άρθρο πρώτο του 
π.δ. 63/2005 (Α' 98) «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα», 
δ) του π.δ. 185/2009 (Α' 213) «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης 
και Εμπορικής Ναυτιλίας, Αιγαίου και Νησιωτικής Πολι¬ 
τικής και μετονομασία του σε «Υπουργείο Οικονομίας, 
Ανταγωνιστικότητας και Ναυτιλίας», μετατροπή του 
Υπουργείου Μακεδονίας - Θράκης σε Γ ενική Γ ραμματεία 
Μακεδονίας - Θράκης και υπαγωγή στο Υπουργείο Εσω¬ 
τερικών της Γ ενικής Γ ραμματείας Μακεδονίας - Θράκης 
και της Γενικής Γραμματείας Αιγαίου και Νησιωτικής 
Πολιτικής», 

ε) του π.δ. 189/2009 (Α' 221) «Καθορισμός και ανακα¬ 
τανομή αρμοδιοτήτων των Υπουργείων», 
στ) του π.δ. 284/1988 (Α' 128) «Οργανισμός του Υπουρ¬ 
γείου Οικονομικών», όπως ισχύει, 
ζ) του άρθρου 81 του ν. 1892/1990 (Α' 101) «Για τον 
εκσυγχρονισμό και την Ανάπτυξη και άλλες διατάξεις». 

2. Την υπ’ αριθμ. 1086421/2042/0006/30.11.1990 απόφαση 
των Υπουργών Προεδρίας της Κυβέρνησης και Οικο¬ 


νομικών «Εξαίρεση διοικητικών πράξεων ή εγγράφων 
του Υπουργείου Οικονομικών από τον περιορισμό των 
υπογραφών της παρ. 1 του άρθρου 81 του ν. 1892/1990» 
(Β' 756). 

3. Του π.δ. 90/2012 (Α' 144) «Διορισμός Υπουργού και 
Υφυπουργών». 

4. Την υπ’ αριθμ. 07927 ΕΞ/19.9.2012 (Β' 2574) απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων στον Υφυπουργό Οικονομικών 
Γεώργιο Μαυραγάνη». 

5. Την υπ’ αριθμ. 1/16.1.2013 (Υ.Ο.Δ.Δ. 18) πράξη του 
Υπουργικού Συμβουλίου «Επιλογή και διορισμός Γ ενικού 
Γ ραμματέα Δημοσίων Εσόδων». 

6. Την ανάγκη να διασφαλισθεί η εύρυθμη και απο¬ 
τελεσματική λειτουργία των Υπηρεσιών της Γενικής 
Γ ραμματείας Δημοσίων Εσόδων του Υπουργείου Οι¬ 
κονομικών. 

7. Το γεγονός ότι, από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

1. Στο Γενικό Γραμματέα της Γενικής Γραμματείας 
Δημοσίων Εσόδων μεταβιβάζουμε την άσκηση αρμο¬ 
διοτήτων σε θέματα των οργανικών μονάδων και των 
Ειδικών Αποκεντρωμένων Υπηρεσιών, που υπάγονται 
στις ακόλουθες Γενικές Διευθύνσεις και Υπηρεσίες: α. 
Γραφείο Γενικού Γραμματέα, β. Γενική Διεύθυνση Φο¬ 
ρολογίας, γ. Γ ενική Διεύθυνση Φορολογικών Ελέγχων 
και Είσπραξης Δημοσίων Εσόδων, δ. Γ ενική Διεύθυνση 
Τελωνείων και Ειδικών Φόρων Κατανάλωσης, ε. Γενική 
Διεύθυνση Γ ενικού Χημείου του Κράτους, στ. Γ ενική Δι¬ 
εύθυνση Οικονομικής Επιθεώρησης, ζ. Γ ενική Διεύθυνση 
Διοικητικής Υποστήριξης, που συγκροτούν την Γενική 
Γ ραμματεία Δημοσίων Εσόδων, σύμφωνα με την περί¬ 
πτωση 2 της υποπαραγράφου Ε2 της παραγράφου Ε 
του άρθρου πρώτου του ν. 4093/2012 (Α' 222), των εξής 
Γ ραφείων: 

ί. Ανώτατης Επιτροπής Τελωνειακών Αμφισβητήσεων 
(Α.Ε.Τ.Α.) και ϋ. Ανώτατου Χημικού Συμβουλίου (Α.Χ.Σ.), 
καθώς και της εποπτείας του Ειδικού Ταμείου Ελέγχου, 
Παραγωγής και Ποιότητας Αλκοόλης - Αλκοολούχων 
Ποτών (Ε.Τ.Ε.Π.Π.Α.Α.). 

2. Στο πλαίσιο της άσκησης των αρμοδιοτήτων της 
παραγράφου 1 της παρούσης και των εκ του νόμου ορι- 

ζόμενων ενδεικτικά καθηκόντων του Γενικού Γραμματέα 
Δημοσίων Εσόδων σύμφωνα με την περίπτωση 3 της 
υποπαραγράφου Ε2 της παραγράφου Ε του ν. 4093/2012 
περιλαμβάνονται και οι ακόλουθες αρμοδιότητες: 

α) η εισήγηση για την πρόταση έκδοσης ατομικών και 
κανονιστικών διαταγμάτων, 
β) η έκδοση πράξεων ατομικού χαρακτήρα, 
γ) η εισήγηση για την έκδοση πράξεων κανονιστικού 
χαρακτήρα, 

δ) η εισήγηση για την πρόταση έκδοσης διαταγμάτων, 
καθώς και η εισήγηση για την έκδοση πράξεων από 
κοινού με άλλους Υπουργούς, Αναπληρωτές Υπουργούς 
και Υφυπουργούς, 

ε) η υποβολή ερωτημάτων προς το Νομικό Συμβού¬ 
λιο του Κράτους, η αποδοχή των γνωμοδοτήσεων του 
Νομικού Συμβουλίου του Κράτους, ως και η αποδοχή 
και έγκριση πρακτικών του Νομικού Συμβουλίου του 
Κράτους, εκτός των πρακτικών συμβιβασμού για την 
αναγνώριση απαιτήσεων κατά του Ελληνικού Δημοσίου, 
στ) τα ερωτήματα και οι αποφάσεις για την επιλο¬ 
γή, προαγωγή, τοποθέτηση, μετακίνηση, μετάθεση των 
υπαλλήλων και των προϊσταμένων των οργανικών μο¬ 
νάδων και των Ειδικών Αποκεντρωμένων Υπηρεσιών 
που προβλέπονται στην παράγραφο 1, σύμφωνα με τα 
κριτήρια που αναφέρονται στις διατάξεις του Υπαλληλι¬ 
κού Κώδικα (ν. 3528/2007, Α' 26), όπως τροποποιήθηκαν 
με τις διατάξεις του άρθρου πρώτου και εφαρμόζονται 
με τις διατάξεις του άρθρου πέμπτου του ν. 3839/2010 
(Α' 51) και της παρ. 21 του άρθρου 55 του ν. 4002/2011 
(Α' 180), 

ζ) η εισήγηση για τον ορισμό μελών των Υπηρεσιακών 
Συμβουλίων και η έκδοση πράξεων για τη σύσταση, 
συγκρότηση και ορισμό μελών των μόνιμων και ευκαι¬ 
ριακών συλλογικών οργάνων, 
η) η εισήγηση για την εκπροσώπηση του Ελληνικού 
Δημοσίου, 

θ) η εισήγηση για την εκπροσώπηση στην Ε.Ε. και τους 
διεθνείς οργανισμούς, 
ι) η έκδοση εγκυκλίων και οδηγιών. 

3. Οι παραπάνω αρμοδιότητες ασκούνται για τα καθή¬ 
κοντα που ορίζονται στην περίπτωση 3 της υποπαρα- 
γράφου Ε2 της παραγράφου Ε του ν. 4093/2012 και είναι: 

1) Η διαμόρφωση και η επικαιροποίηση σε ετήσια βάση 
του στρατηγικού σχεδιασμού της Γ ενικής Γ ραμματείας 
Δημοσίων Εσόδων, των ποιοτικών και ποσοτικών στό¬ 
χων και κριτηρίων αξιολόγησης των οργανικών μονάδων 
και ειδικών αποκεντρωμένων υπηρεσιών, που υπάγονται 
σε αυτήν καθώς και του προσωπικού τους. 

2) Η κατά την περίπτωση ε' αρμοδιότητα ασκείται και 
για τις αποφάσεις: α) τοποθέτησης των προϊσταμένων 
των οργανικών μονάδων και ειδικών αποκεντρωμέ¬ 
νων υπηρεσιών που υπάγονται στην Γενική Γραμμα¬ 
τεία Δημοσίων Εσόδων σύμφωνα με τα κριτήρια που 
προβλέπονται στις διατάξεις του Υπαλληλικού Κώδικα 
(ν. 3528/2007, Α' 26), όπως τροποποιήθηκαν με τις δι¬ 
ατάξεις του άρθρου πρώτου και εφαρμόζονται με τις 
διατάξεις του άρθρου πέμπτου του ν. 3839/2010 (Α' 51) 
και της παρ. 21 του άρθρου 55 του ν. 4002/2011 (Α' 180) 
και β) πρόωρης λήξης της θητείας τους, λόγω μη εκπλή¬ 
ρωσης των τεθέντων ποιοτικών και ποσοτικών στόχων. 

3) Η διασφάλιση ότι το πρόγραμμα και οι δραστηριό¬ 
τητες των επί μέρους οργανικών μονάδων και υπηρεσι¬ 
ών που υπάγονται στις αρμοδιότητες του συμβαδίζουν 
με το στρατηγικό σχεδίασμά και τους τεθέντες στό¬ 


χους, καθώς και ο έλεγχος και η εποπτεία όλων των 
δραστηριοτήτων της Γ ενικής Γ ραμματείας. 

4) Η υποβολή προτάσεων νομοθετικών ρυθμίσεων 
προς τον Υπουργό Οικονομικών σε ζητήματα που εμπί¬ 
πτουν στις αρμοδιότητες του. 

5) Η εισήγηση στον Υπουργό Οικονομικών της υπο¬ 
βολής προτάσεων για την έκδοση προεδρικών διαταγ¬ 
μάτων με τα οποία επέρχονται αλλαγές στον αριθμό, 
στην οργάνωση, στις αρμοδιότητες και στην διάρθρωση 
των οργανικών μονάδων και υπηρεσιών που υπάγονται 
στην Γ ενική Γ ραμματεία Δημοσίων Εσόδων, καθώς και 
στην κατανομή του ανθρώπινου δυναμικού. 

6) Η μεταφορά πόρων μεταξύ των οργανικών μονάδων 
της Γ ενικής Γ ραμματείας Δημοσίων Εσόδων. 

7) Η λήψη μέτρων για την διασφάλιση της διαφάνειας 
και την καταπολέμηση της διαφθοράς στις υπηρεσίες 
που υπάγονται στις αρμοδιότητες του, καθώς και η 
απόφαση της έναρξης διαδικασίας πειθαρχικής δίωξης, 

8) Η οργάνωση προγραμμάτων μετεκπαίδευσης και 
εξειδίκευσης του προσωπικού που υπάγεται στις υπη¬ 
ρεσίες της Γ ενικής Γ ραμματείας. 

Άρθρο 2 

Από τις ανωτέρω αρμοδιότητες του Γ ενικού Γ ραμμα¬ 
τέα Δημοσίων Εσόδων εξαιρούνται: 

α) οι αποσπάσεις και μετατάξεις υπαλλήλων άλλων 
φορέων σε οργανικές μονάδες και ειδικές αποκεντρω¬ 
μένες υπηρεσίες που υπάγονται στην Γ ενική Γ ραμμα¬ 
τεία Δημοσίων Εσόδων, καθώς και οι αποσπάσεις και 
μετατάξεις υπαλλήλων που υπάγονται στην Γενική 
Γραμματεία Δημοσίων Εσόδων σε υπηρεσίες άλλων 
Υπουργείων ή φορέων, 

β) Οι πράξεις πρόσληψης και διορισμού προσωπικού 
του Υπουργείου Οικονομικών, καθώς και ανάθεσης μί¬ 
σθωσης έργου σε φυσικά πρόσωπα, 

γ) Ο ορισμός των μελών των Υπηρεσιακών Συμβου¬ 
λίων, 

δ) η υπογραφή αποφάσεων εξουσιοδότησης υπαλ¬ 
λήλων για το χειρισμό διαβαθμισμένου υλικού, άρσης 
εξουσιοδότησης, καθώς και συγκρότηση και ορισμός 
μελών επιτροπών καταστροφής διαβαθμισμένου υλικού. 

Άρθρο 3 

1. Οι κατά την περίπτωση 1) της παραγράφου 3 του 
άρθρου 1 αρμοδιότητες ασκούνται, αφού προηγουμένως 
ενημερωθούν ο Υφυπουργός και ο Υπουργός Οικονο¬ 
μικών, σύμφωνα με την υποπερίπτωση α. (1) της περί¬ 
πτωσης 3 της υποπαραγράφου Ε.2. της παραγράφου Ε 
του άρθρου πρώτου του ν. 4093/2012. 

2. Η κατά την περίπτωση στ' της παραγράφου 2 του 
άρθρου 1 αρμοδιότητα ως προς τη σύσταση των μό¬ 
νιμων και ευκαιριακών συλλογικών οργάνων, ασκείται, 
αφού προηγουμένως ενημερωθούν ο Υφυπουργός και 
ο Υπουργός Οικονομικών. 

Άρθρο 4 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 2013 

ΟΙ ΥΠΟΥΡΓΟΙ 

